**A 2013-as szövegértés kompetenciamérés értékelése és javaslatok a fejlesztéshez**

**Az országos eredményeknek megfelelő, a községi és a közepes községi eredményekhez képest kissé jobb eredményt** produkáltak a 6. és 8. osztályosaink.

6. osztályban az előző éveknek megfelelő volt az eredmény, kivéve a 2012-est, amihez képest romlás látható.

A 8. osztályban szintén az előző éveknek megfelelő eredmények születtek, kivéve a 2010-es mérést, amihez képest javultunk.

A képességszintek szórása inkább az országos átlaghoz közelít, nem egyezik a községi iskolák átlagaival.

**Fejlesztési javaslatok a szövegértés kompetencia javításához**

Minden órán gyakorolhatjuk a következőket figyelembe véve:

A szövegértelmezés lépései:

1. Címértelmezés

2. Szöveghez tartozó ábrák, képek értelmezése

3. Témával kapcsolatos eddigi ismereteink

4. A szöveg figyelmes elolvasása

5. Ismeretlen szavak értelmezése

6. Kulcsszavak, tételmondatok kiemelése

7. Fürt- vagy pókhálóábra készítése

8. Vázlatírás

Különösen az ábrák, grafikonok értelmezése fontos!

Szövegtípusok: elbeszélő, magyarázó, dokumentum

Művelettípusok:

* információ visszakeresés (tények, adatok)
* kapcsolatok, összefüggések felismerése (logikai, tartalmi kapcs., összefüggések, utalások, összehasonlítás, szembeállítás, ok-okozati viszony)
* értelmezés: a szöveg részének, egészének értelmezése (cím, tartalmi egységek, üzenet, szerzői szándék, tartalmi, stiláris elemek értelmezése, értékelése)

Ajánlott tanítási módszer az RJR modell, mely szerint a tanításnak két szintje van: új ismeretek megtanítása, az elsajátítás folyamatának megtanítása. (Kopp Erika, 2006. 75.o.)

* Ráhangolás: előzetes tudás, előfeltevések, kérdések megfogalmazása
* Jelentés megteremtése: válaszok keresése
* Reflektálás: vita, szintézis, értékelés, gondolatcsere, kommunikáció

**Kompetencia mérés akcióterv**

1. **Mindenki, minden órán gyakorolja:**
   * Hangos szövegolvasás
   * Szövegértelmezés (megadott szempontok alapján)
   * Szómagyarázatok (Értelmező kéziszótár van a szekrényben)
   * Lényegkiemelés (Tételmondatok megfogalmazása)
   * Néhány kérdéssel ellenőrizni a megértést
   * Vázlatírás megtanítása
2. **Szövegértés munkafüzetek az osztálytermekben**
   * Technika, rajz … órákon, helyettesítéseken az üres oldalakat kitölthetik (közös megbeszéléssel)
3. **Ha üres a szám.tech. terem, vagy a 9-es, bármelyik osztály:**
   * ementor.hu
   * kompetenciameres.hu
   * gyakorolj.hu
4. **Motiváció ! (a legfontosabb)**
   * Jutalmazással ösztönözni a minél jobb eredményre
   * Olyan próbákat tartani, amikor nem kérdezhetnek (teljesen önálló munka)
5. **Segédkönyvek, enciklopédiák használata órákon – diagramok, táblázatok értelmezése, mértékegységek életszerű alkalmazása**
6. **Típushibák kigyűjtése:**
   * Hogyan kell a jó választ bejelölni (X vagy karikázás)
   * Egyértelmű javítás módját begyakorolni
   * Olvasható írás gyakorlása
   * A kérdések értelmezése: pl. a nem vagy igen választ kell bejelölni
   * Szöveges válaszadásnál a lehetőségre álló helyet maximálisan kitöltve, akár többféleképpen megfogalmazni a választ
   * Gyakorolni kell az idővel való jól gazdálkodást
   * Minden kérdésre adjanak választ, ha csak tippel, akkor is!!!
7. **A felügyelő tanár ellenőrizze a gyerekeket, hogy mindenki mindent töltsön ki!**
8. **Közös próba-mérés május …-én az 1. és 2. órában (szövegértés és matematika)**

**Tarján, 2014.04.03. Tomasovszky Edit**

**Munkaközösség vezető**